Yrome mokyro urutono , tõsenety poko amorepane roropa , aarorykõ se exikety Ritonõpo rumekatohme oya xine , totapasẽme exĩko mana , tõturuse ynororo oya xine aramapotohkõme Ritonõpo Oesẽkõ winoino . Ritonõpo a typynanohse mexiatose Ejitu po awahtao xine Ejitu tuisary namoto tõme awahtao xine . Mokyro urutõ ajohpe exikety etapatoko popyra ehtoh outohme owinoino xine .
